|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Zilele Centrului de Cultură „George Apostu” Bacău – 25 de ani de la înfiinţare**

Centrul de Cultură „George Apostu” Bacău desfăşoară, în perioada 14-17 octombrie, programul cultural *Zilele Centrului Apostu – 25 de ani de la înfiinţare*. Vineri, 16 octombrie, în AulaUniversităţii „Vasile Alecsandri” din Bacău, ora 10.30, va avea loc colocviul *Utopia cărţii - despre scris* şi lectură susținută de Academicianul Solomon MARCUS, care a primit și Titlul de Cetățean de Onoare al Județului Bacău. Vor lua cuvântulProf.univ.dr. Constantin Dram (Universitatea „Al. I. Cuza” Iaşi) şi Prof.univ.dr. Petru Bejan (Universitatea „Al. I. Cuza” Iaşi). Evenimentul va continua cu festivitatea decernăriidiplomei şi medaliei universare.

La ceas aniversar, Centrul de Cultură „George Apostu” deschide, din nou, porţile spiritului, contopind onoarea şi emoţia regăsirii cu nume de prestigiu ale ştiinţei şi culturii româneşti, buni cunoscători şi participanţi activi, cu remarcabile contribuţii la programele, proiectele şi realizările culturale ale Centrului, în decursul anilor: dr. Adrian Silvan Ionescu – directorul Institutului de Istorie a Artei, Virgil Ştefan Niţulescu – directorul Muzeului Ţăranului Român, prof.univ.dr. Petru Bejan (Universitatea „Al. I. Cuza” Iaşi), prof.univ.dr. Constantin Dram (Universitatea „Al. I. Cuza” Iaşi), prof.univ.dr. Cătălin Turliuc, regizorul Grigore Gonţa, , scriitorul Emil Nicolae, scriitorul Mircea Coloşenco, artiştii vizuali Horia Ghelu, Florentina Voichi, Dan Gavriş, Leonard Răchită.

Sunt invitaţi artişti care, de-a lungul timpului, au participat la simpozioanele de sculptură, făcând posibilă apariţia la Centrul de Cultură „George Apostu” a ***Grădinii cu Statui***, un impresionant monument de for public : Maxim Dumitraş, Mihai Marcu, Mircea Roman, Ioan Mihele, Vlad Ciobanu, Constantin Sinescu, Ion Iancuţ, Dumitru Pasima, Constantin Marinete, Cristian Paul Bedivan, Dumitru Şerban.

Vor fi prezenţi artişti, oameni de cultură şi de ştiinţă din Republica Moldova: acad. Valeriu Matei – directorul ICR Chişinău, prof.univ.dr. Valeriu Dorogan, prorector al Universităţii Tehnice a Moldovei, conf. dr. ing. Sergiu Zaporojan, conf. dr. ing. Ilie Manole, Universitatea Tehnică a Moldovei, Dumitru Bolboceanu, preşedintele Uniunii Artiştilor Plastici din Republica Moldova, Tudor Zbârnea, directorul Muzeului Naţional de Artă al Moldovei, poetul Leo Butnaru, Tudor Braga, Ioan Grecu, Ion Zderciuc, Grigore Sultan, Leonid Popescu, Mihai Potîrniche, Mihai Brunea, Nicolae Anatol Rurac, Mihai Damian.

La evenimentele ce compun întregul program cultural sunt invitaţi să participe oameni de cultură, oficialităţi locale şi judeţene, parlamentari, directori de instituţii.Evenimentul este organizat de Centrul de Cultură „George Apostu“ în parteneriat cu Universitatea „Vasile Alecsandri” din Bacău, Universitatea „George Bacovia“ din Bacău, Teatrul Municipal Bacovia şi Filarmonica „Mihail Jora” din Bacău, cu sprijinul Ministerului Culturii, al Primăriei şi Consiliului Local Bacău şi al Consiliului Judeţean Bacău.

Prorector cu etica şi imaginea universităţii,

Conf. univ. dr. Cristina CÎRTIŢĂ-BUZOIANU